[image: image1.png]ROMANIA




Parlamentul  României

Camera  Deputaţilor

Comisia pentru industrii si servicii

Bucureşti 13.02.2013                                                                                                                                                                                 23/26/2013
AVIZ
asupra proiectului de Lege pentru aprobarea Ordonanţei de urgenţă a Guvernului nr. 54/2012 privind preluarea de către Autoritatea pentru Valorificarea Activelor Statului a creanţelor asupra Societăţii Comerciale AVERSA S.A. Bucureşti, administrate de Agenţia Naţională de Administrare Fiscală prin organul fiscal competent

În conformitate cu prevederile art. 95 şi 115 din Regulamentul Camerei Deputaţilor, republicat, cu modificările şi completările ulterioare, Comisia pentru industrii şi servicii, a fost sesizată  pentru dezbatere şi avizare în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr. 54/2012 privind preluarea de către Autoritatea pentru Valorificarea Activelor Statului a creanţelor asupra Societăţii Comerciale AVERSA S.A. Bucureşti, administrate de Agenţia Naţională de Administrare Fiscală prin organul fiscal competent, transmis  cu adresa nr. PLx 18/05.02.2013 şi înregistrat cu nr. 23/26/06.02.2013.

Avizul comisiei urmează să fie trimis Comisiei pentru politică economică, reformă şi privatizare, care este sesizată în fond.
Senatul în calitate de primă cameră sesizată a adoptat acest proiect de Lege în şedinţa din 12 decembrie 2012.

Proiectul de ordonanţă de urgenţă are ca obiect  reglementarea preluării de către Autoritatea pentru Valorificarea Activelor Statului a creanţelor administrate de Agenţia Naţională de Administrare Fiscală, prin organul fiscal competent, la Societatea Comercială AVERSA – S.A. Bucureşti.
Prin această măsură se urmăreşte consolidarea poziţiei statului în Adunarea Creditorilor şi totodată aprobarea şi monitorizarea implementării unor măsuri de reorganizare reale, care să asigure încasarea creanţelor, concomitent cu relansarea producţiei şi păstrarea locurilor de muncă, aflate în acest moment în pericol.
Consiliul Legislativ a avizat favorabil proiectul de lege, cu unele observaţii şi propuneri, aviz transmis cu adresa nr.740 din 20 septembrie 2012.
Potrivit prevederilor art.61 din Regulamentul Camerei Deputaţilor, republicat, cu modificările şi completările ulterioare, Comisia pentru industrii şi servicii a dezbătut proiectul de lege menţionat mai sus în şedinţa din data de  12.02.2013.                                                                                                
           În urma dezbaterilor, membrii comisiei au hotărât, cu majoritate de voturi, să avizeze favorabil
proiectul de Lege pentru aprobarea Ordonanţei de urgenţă a Guvernului nr. 54/2012 privind preluarea de către Autoritatea pentru Valorificarea Activelor Statului a creanţelor asupra Societăţii Comerciale AVERSA S.A. Bucureşti, administrate de Agenţia Naţională de Administrare Fiscală prin organul fiscal competent, cu amendamente admise, prezentate în ANEXA.

În raport de obiectul şi conţinutul său, proiectul de lege face parte din categoria legilor ordinare. 
           Conform prevederilor art. 75 alin.(1) din Constituţia României, republicată şi ale art.92 alin. (9) pct.2 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră Decizională.
ANEXA
  A M E N D A M E N T E      A D M I S E

	Nr.

crt.


	OUG 
nr.54/2012
	Amendamente 
admise
	Motivaţia

	0
	1
	4
	5

	1.
	Art. 2

(1)Fac obiectul preluării de către AVAS creanţele bugetare, respectiv impozite, taxe, contribuţii, amenzi şi alte venituri ale bugetului general consolidat, inclusiv accesorii, administrate de ANAF, prin organul fiscal competent, asupra Societăţii Comerciale AVERSA-S.A. Bucureşti şi înscrise în Tabelul definitiv consolidat al creanţelor din procedura de insolvenţă a debitoarei, precum şi creanţele născute după data deschiderii procedurii falimentului şi până la data intrării în vigoare a prezentei ordonanţe de urgenţă.

	La art. 2, alin.(1) se modifică şi va avea următorul cuprins:

Art. 2

(1)Fac obiectul preluării de către AVAS creanţele bugetare, respectiv impozite, taxe, contribuţii, amenzi şi alte venituri ale bugetului general consolidat, inclusiv accesorii, precum şi creanţele născute după data deschiderii procedurii falimentului şi până la data intrării în vigoare a prezentei ordonanţe de urgenţă, administrate de ANAF, prin organul fiscal competent, asupra Societăţii Comerciale AVERSA-S.A. Bucureşti şi înscrise în Tabelul definitiv consolidat al creanţelor din procedura de insolvenţă a debitoarei.

	Pentru o exprimare mai clară.


PREŞEDINTE,

Iulian Iancu
Consilier parlamentar,

Viorica Petraşcu

